**המדריך המלא לקניית מזגן!**

לאחרונה יותר ויותר אנשים נעשים מודעים לעלויות החשמל הגבוהות ורבים מנסים לצמצם את צריכת החשמל בביתם. אחד המכשירים "זוללי" החשמל בביתינו הוא המזגן הביתי. כתוצאה מהלחות והחום הכבד השוררים בארץ בשיא עונת החום המזגנים מהווים כ- 45% מסך צריכת האנרגיה במשקי בית פרטיים.  
  
השימוש במזגן אמנם בלתי נמנע אך יש מספר צעדים פשוטים אשר באמצעותם ניתן לצמצם משמעותית את את צריכת האנרגיה בבית ובמקביל להמשיך להינות מקירור אפקטיבי של של המזגן הביתי.

**מספר טיפים למיזוג אויר חסכוני:**

* מיקום נכון- ראשית כל יש למקם את המזגן ביעילות בתוך שטח הבית. לכן , אסור להתקין את המזגן בסמוך לחלונות, שכן אז המזגן יאלץ לנתב את האנרגיה שלו לצורך קירור עוצמת החום שמגיעה מבחוץ, במקום לקרר את האוויר בבית. פעולה זו תגרום להזעתו של המזגן ולבזבוז מיותר של אנרגיה.
* קביעת טמפרטורה- עדיף לכוון את ווסת הטמפרטורה של המזגן על 23-25 מעלות בלבד, ולא למתוח את גבול היכולות שלו באמצעות הנמכת הווסת לטמפרטורות נמוכות מאוד.
* תקינות המערכת - באותו עניין, חשוב גם לבחון כי ווסת החום של המזגן פועל בצורה תקינה, שהרי מערכת בקרה לא יעילה תגרום לבזבוז אנרגיה מיותרת. אם כבר בביקורת עסקינן, הרי שבאותה נשימה מומלץ גם לבדוק את תקינות המדחס ולוודא שלא נגרם בלאי או הצטבר לכלוך במסננים שעלול לגרוע מיעילותם.
* דירוג אנרגטי- ככלל,  מוטב להשקיע בקניית מזגן בעל דירוג אנרגטי גבוה במיוחד, שכן מזגנים אלו נחשבים לחסכוניים ביותר. מערכת הדירוג של המזגנים מיוצגת באמצעות אותיות לועזיות, כאשר A מייצג את הניצול האנרגטי הגבוה ביותר, אליו עליכם לשאוף. כמו כן, ככל שתשקיעו במזגן גדול, בעל נפח רב יותר, כך תוכלו למקסם את ניצול האנרגיה שלו ולחסוך בחשמל.

**כיצד בוחרים מזגן?**כדי לבחור מזגן בעל תפוקת אנרגיה יעילה יש לקחת בחשבון שיקולים כגון גודל החדר הממוזג ותצרוכת החשמל. אז לפני שבוחרים מזגן כדאי לזכור:

* החליטו מה המזגן המתאים לפי עומס החום בחדר את עומס החום יש לבחון ביחס לגודל החדר, בידוד הגג וקירות החוץ ובמקורות החום הפנימיים. חדרים בקומת ביניים יצטרכו מזגן בעל תפוקה קטנה יותר ממזגן בקומה עליונה (מתחת לגג).
* התייעצו עם מומחה על מנת לרכוש מזגן בעל נצילות אנרגיה מקסימאלית ביחס לחלל אותו אתם מעוניינים למזג.
* בעת בחירת המזגן ממומלץ להתייחס לגורמים נוספים כמו מחיר, עיצוב, שירות אחריות וכדומה, כמוכן ישנם מזגנים שיעבדו טוב למשך שנים וישנם כאלו שיתקלקלו אחרי שנתיים שלוש.
* צאו ובדקו את המזגנים הקיימים בשוק והשוו את המידע המופיעה בתוית האנרגיה.

**סוגי מזגנים:  
  
מזגן מפוצל-** מזגן שרכיביו מחולקים לשתי יחידות ורמת הרעש שלו קטנה יחסית.  
המזגן כולל: יחידה פנימית הכוללת בדרך כלל מחליף חום, מפוח ורכיבי פיקוד חשמלי. יחידה חיצונית הכוללת בדרך כלל מדחס, מפוח, מחליף חום ורכיבים נוספים. היחידות מקושרות ע"י צנרת גז וחיווט חשמלי.

מזגן מפוצל עילי- מזגן שהיחידה הפנימית שחו נמצאת לרוב כ- 2 מטר מעל הרצפה. חוסך מקום בחדר התקנה יקרה.

מזגן מפוצל מיני מרכזי- מאפשר מיזוג מספר חדרים במקביל, התקנה יקרה ומורכבת, נדרש תכנון מפורט של ההתקנה לעיתים נדרשת הנמכת תקרה, מחירו גבוהה יחסית, גורם לבזבוז חשמל ולקירור חדרים שאין בהם איש. בדרך כלל אין צורך במיזוג כל החדרים בו זמנית.

מזגן נייד- מתאים להעברה מדירה לדירה, בחלק מהדגמים יש אפשרות רק לקירור, לא דורש בעל מקצוע לצורך התקנה, אפשרות למיזוג חלק מהחלל.

**מהו מזגן אינוורטר?**פעמים רבות אנחנו שומעים את הביטוי 'הדור השלישי של המזגנים', מבלי להבין בפועל במה מדובר. הביטוי הזה מתייחס למזגן חדש, **מזגן אינוונטר**, אשר לא מייצג דגם או חברה מסוימת, כי אם טכנולוגיה חדישה, הנחשבת למתקדמת ולחסכונית ביותר כיום.

למעשה, מדובר בטכנולוגיה יעילה כל כך, עד שביפן לדוגמא, **מזגן אינוונטר** הוא ברירת המחדל. אצלנו בארץ עדיין ניתן לבחור בין כמה סוגים של מזגנים, אך יותר ויותר לקוחות בוחרים לרכוש **מזגן** **אינוונטר** על פני שאר על האלטרנטיבות.

אנשים רבים נרתעים מרכישת **מזגן אינוונטר** בשל עלותו הגבוהה, שעשויה לעלות עד פי שניים יותר ממזגן רגיל. עם זאת, מרבית הצרכנים כלל לא מודעים לעובדה כי מדובר בהשקעה שמחזירה את עצמה במהירות, שכן **מזגן אינוונטר** חוסך כ-30-40% בצריכת החשמל ביחס למזגנים אחרים. בנוסף, **מזגן אינוונטר** מקרר את החדר במהירות ובאחידות, ומונע את ייבוש האוויר, תכונה מרגיזה ומובנית במזגנים מהדור הישן. כמו כן, אורח החיים של **מזגן אינוונטר** ארוך משמעותית ביחס לאורך החיים הממוצע של המזגן הרגיל.

**מזגן אינוונטר** יעל יותר הודות לעובדה כי הטכנולוגיה החדישה ממירה זרם חילופין לזרם ישיר. במונחים פרקטיים יותר, משמעות הדבר היא כי המדחס של מזגן בטכנולוגיית האינוונטר מסוגל לבצע שינוי יעיל במהירות עבודתו. בנוסף, השסתום שאחראי על התפשטות האוויר הקר בחדר, שהיה עד כה בסיסי ופשוט, הפך כעת לשסתום אלקטרוני ו'חכם'.

**לסיכום**

מזגנים חסכוניים בחשמל הם גם יותר יקרים (לפעמים גם באלפי שקלים) לכן יש לחשוב על שני דברים מרכזיים:   
1. האם בטווח הארוך תעברו דירה ותאלצו להפרד מהמזגן? למשל : דייר שהגיע לגור בשכירות בקיבוץ בית אלפא לתקופת לימודיו, יעזוב או יעבור דירה לאחר שנה, במצב כזה אולי עדיף מזגן זול או מזגן נייד או פתרון זול וזמני אחר.  
2. כמה שעות ביום המזגן עובד בממוצע ? למשל: אצל מי שהמזגן שעובד 6 שעות ביום ומעלה עדיף לקנות מזגן חסכוני יותר. אצל מי שהמזגן עובד בממוצע 5 שעות ביום ומטה יכול להתפשר על חסכוניות המזגן בחשמל ולחסוך כסף בקנייתו. שימו לב שצריך לקחת בחשבון גם את הממוצע החורפי שלכם.  
כמו כן שימו לב שבשוק מיזוג האוויר בארץ ישנן חברות שונות חלקן איכותיות יותר וחלקן פחות, ישנם מזגנים שיאבדו מהר את ערכם וכדאי להתייעץ עם מישהו שאתם סומכים עליו בעניין.

השלב אחרון הוא ההתקנה- שימו לב שבחרתם בעל מקצוע אמין! מומלץ לשמוע חוות דעת מאנשים שמכירים, או לברר כמה שנים הוא בתחום.

הכותב הוא לאוניד דסיאטסקי, מנהל ומקים "קור-טק מיזוג אויר" מבית אלפא.